Tõnis Liibek
Tõnis Liibek (sündinud 30. septembril 1976) on eesti ajaloolane, museoloog ja raamatukogujuht, alates 1. maist 2019 Tallinna Tehnikaülikooli raamatukogu direktor. Liibek on tegelenud peamiselt 18.–19. sajandi kultuuri- ja linnaajaloo ning fotograafiaajaloo uurimisega. Aastal 2000 lõpetas ta Tartu Ülikoolis bakalaureuseõppe. 2002. aastal sai ta Kesk-Euroopa ülikoolist magistrikraadi. 2011. aastal kaitses Tallinna Ülikoolis doktoritöö teemal "Fotograafiakultuur Eestis 19. sajandil".